
La Untold Dubai, prin intuiţia și perseverenţa jurnaliștilor Anca Alexandrescu, Liviu Alexa și losefina Pascal, un 
colț al covorului care ascunde multă murdărie din România a fost ridicat. S-a văzut cât se poate de limpede că 
generalul Florian Coldea, omul care a stat la butoanele SRI în cea mai neagră perioadă a instituţiei, se află în 
epicentrul unei grupări pestrițe, ca să mă exprim cel puţin pentru moment elegant. Dar ceea ce s-a văzut este 
doar vârful icebergului. Nimic mai mult. 


Cine sunt personajele care, aşa cum s-a văzut, au făcut parte la Dubai din anturajul lui Florian Coldea? 
Oameni care se ocupă cu prostituția, cu traficul de carne vie, cu jocuri piramidale, interlopi în adevăratul 
înțeles al cuvântului, precum și reprezentanţi corupți ai unor instituții de forță. Am văzut la Untold Dubai doar 
un simplu instantaneu. Dar chiar și așa, se vede cât se poate de clar că, în loc să-și vadă de viaţa sa, cu 
pensia neruşinată pe care o are, generalul Florian Coldea conduce din umbră nu doar o societate de interlopi, 


ci pur și simplu o bună parte din ceea ce numim „România subterană”. Cum a fost și cum este posibil acest 
lucru? 

Să ne reamintim. Coldea a devenit o persoana publică în primul an de președinție al lui Traian Băsescu, când 
acesta, în calitate de comandant suprem, a fost pus în fața unei provocări intens mediatizate, nu numai în 
România, ci și în întreaga lume. Luarea unor jurnaliști drept ostatici. Și transferarea lor din mână în mână între 
organizaţii de teroriști. Pentru a-i recupera, instituția prezidenţială a luat decizia, deși nu a recunoscut 
niciodată oficial acest lucru, de a plăti o consistentă răscumpărare. Misiune pe care a primit-o un ofițer 
antitero, până atunci un ilustru necunoscut. Florian Coldea. Acesta a plecat cu o valiză de bani și s-a întors cu 
ostaticii. Traian Băsescu și-a sărbătorit triumful, ocazie cu care a lansat în spaţiu teoria „marelui licurici” și l-a 
răsplătit pe Florian Coldea, care în scurt timp a ajuns la butoanele celui mai important serviciu secret al ţării în 
calitate de director executiv. Numai că, pe parcurs, s-au întâmplat două accidente. 


Primul accident a fost generat de Omar Hayssam, cel acuzat și condamnat la ani grei de închisoare pentru că 
ar fi organizat răpirea grupului de jurnaliști. La prima sa arestare, înainte de a se evapora temporar din ţară, 
Omar Hayssam a primit în locul de detenţie vizita unor consilieri prezidenţiali, care i-au făcut o serie de 
propuneri în schimbul evaporării sale. În cele din urmă, acest prim act al piesei jucate de cel mai mare terorist 
din istoria României şi de preşedintele României prin cei câțiva intermediari s-a sfârşit printr-un aranjament. 
Omar Hayssam a fost silit să-și cedeze o parte din avere „bunului doctor Yassin”, un prieten și un confident al 
lui Traian Băsescu. Ce s-a întâmplat mai departe nu se ştie. Ceea ce se știe însă este că Omar Hayssam în 
mod miraculos s-a evaporat din ţară, dar a fost recuperat mai târziu, iar acum se află în penitenciar. Și poate 
confirma cea de-a doua împrejurare la care mă refer. 


Florian Coldea nu a predat teroriștilor întreaga sumă de bani cu care a plecat din țară. S-au „evaporat” 
400.000 de dolari. Nu este o simplă supoziţie. A confirmat-o, în debriefingurile organizate la solicitarea sa la 
Washington, cel care în acea perioadă era procuror general al statului român. Mai mult, în cartea sa, publicată 
între primul și cel de-al doilea tur de scrutin pentru al doilea mandat al lui Traian Băsescu, respectivul procuror 
general descrie negru pe alb acest rezultat la care a ajuns în urma cercetărilor pe care le-a efectuat. Deci așa 


și-a început Coldea ascensiunea. 


El nu s-a aflat doar la butoanele SRI. Ci și sau mai ales în epicentrul unei grupări care a acaparat și 
subordonat prin mecanisme de tip securistic o bună parte din justiţie și din instituţiile de forță. Și care treptat și- 
a întins tentaculele și asupra presei, Parlamentului, Executivului și societăţii civile. Un adevărat stat în stat, pe 
care Traian Băsescu l-a tolerat sau chiar încurajat, până când a fost prea târziu ca să mai poată reacţiona. 
Grozăvia consta în faptul că printre cele mai proeminente personaje aflate în subordinea lui Coldea s-au aflat 
șeful DNA, care a îndeplinit şi funcţia de procuror general al României, oameni cheie din procuratură și justiție, 
consilieri prezidenţiali, unul fiind chiar Daniel Moldovan, pe care l-am revăzut zilele trecute în grupul de la 
Dubai, Elena Udrea, care astăzi își execută o primă pedeapsă cu închisoarea în penitenciarul de la Târgșor, și 
alte și alte personaje al căror nume, dacă ar fi să-l consemnez s-ar constitui într-o listă nesfârșită. 


Esenţial este că Florian Coldea și-a început cariera printr-o fraudă de mari proporţii și, cât timp a fost la 
butoanele Serviciului Român de Informaţii, a continuat la fel, construind și consolidând în paralel o întreagă 
rețea de așa-ziși oameni de afaceri, cei mai mulţi nefiind altceva decât simpli interpuși. 


justiţiei”, gestionate mult timp de generalul Dumbravă, aghiotantul lui Coldea, ci chiar și în interiorul Serviciului 
Român de Informaţii. Unde Coldea și-a plantat soția chiar la conducerea unui departament extrem de 
important, cel care efectuează testarea periodică psihologică a lucrătorilor SRI. Putând decide într-o oarecare 
măsură cine să plece și cine să rămână, cine să fie retrogradat și cine să fie promovat. 


O fi simţit ceva și Klaus lohannis atunci când, în calitate de președinte al României, a constat și ne-a informat 
că statul român a eșuat. Suntem un stat eșuat, atâta timp cât funcţiile acestuia sunt dublate de funcţiile extrem 
de eficiente ale statului subteran, al cărui președinte este Florian Coldea, un om devenit extrem de bogat, 
poate cel mai bogat om din România, care-și gestionează averea prin interpuși. Doar pe o mică parte dintre 
aceștia i-ați putut vedea la Dubai. Dacă acest stat, mă refer la statul clasic, mai are anticorpi, ar face bine să 
declanșeze de îndată ample investigații în ceea ce-l privește pe Coldea și anturajul său, iar la capătul acestora 
să treacă la demantelarea statului subteran. 

